**Til beboere i Grundejerforeningen Bøgelunden**

**Ny asfaltbelægning på vore veje.**

Firmaet NCC vil i starten af august måned 2024 lægge ny asfaltbelægning på vore veje i Bøgelunden.

Nuværende plan er følgende:

**Fredag den 9. august 2024** bliver vejene fræset op – **der må ikke køres på vejene.**

**Lørdag den 10. og søndag den 11. august 2024 -** det er tilladt i begrænset omfang at køre på de opfræsede veje – **tag dog hensyn til kanterne på brostensarealerne.**

**Mandag den 12. august – tirsdag den 13. august – onsdag den 14. august**

der udlægges ny asfalt på vejene –  **der må ikke køres på vejene.**

**Parkering af biler**

Vi henviser til P-pladsen ved sportspladsen eller det grønne område overfor indkørslen til Dalagervej. – Der må ikke parkeres på den første del af Dalagervej af hensyn til de store maskiner, der skal ind i området.

**Renovation -** kommunen er orienteret.

**Grundejerforeningen Dalagervej –** er orienteret.

Ved eventuelle ændringer p.g.a. vejr udsendes ny orientering.

**BESTYRELSEN**